รายงานคณะกรรมการตรวจสอบ

เรียน ผู้ถือหุ้น บริษัท เจนเนอรัล เอนจิเนียริ่ง จำกัด (มหาชน)

คณะกรรมการบริษัท เจนเนอรัล เอนจิเนียริ่ง จำกัด (มหาชน) ได้แต่งตั้ง กรรมการอิสระจำนวน
3 ท่าน ที่มีความรู้ความเชี่ยวชาญและประสบการณ์ เป็นคณะกรรมการตรวจสอบ
ซึ่งจะอยู่ในวาระจนถึงวันที่ 1 กรกฎาคม 2549 โดยกรรมการตรวจสอบไม่ได้เป็นผู้บริหาร
เจ้าหน้าที่หรือพนักงาน หรือที่ปรึกษาใด ๆ ในบริษัท โดยมี

  ------------------ ------------------ ----------------------------------
  1. ดร. เชิดเกียรติ    เชี่ยวธีรกุล           ประธานคณะกรรมการตรวจสอบ

  2. นายทนง          ลี้อิสสระนุกูล          กรรมการ

  3. นายดนุชา         สินธวานนท์           กรรมการ
  ------------------ ------------------ ----------------------------------

คณะกรรมการตรวจสอบได้ปฏิบัติหน้าที่ตามขอบเขตความรับผิดชอบที่ได้รับมอบหมายจากคณะกรรมการบริษัทฯ
ในปี 2548 มีประชุมคณะกรรมการตรวจสอบรวม 5 ครั้ง เพื่อพิจารณาเรื่องต่าง ๆ สรุปได้ดังนี้

• การจัดทำงบการเงิน คณะกรรมการตรวจสอบได้พิจารณาสอบทานงบการเงิน

รายไตรมาส และงบการเงินประจำปี 2548 ร่วมกับฝ่ายบริหารและผู้สอบบัญชี เพื่อให้

มั่นใจว่ารายงานทางการเงิน รายการบัญชีที่เกี่ยวข้องกัน ได้จัดทำขึ้นอย่างถูกต้อง

ตามที่ควร ตามหลักบัญชีที่รับรองโดยทั่วไป มีการเปิดเผยข้อมูลอย่างเพียงพอ พร้อม

ทั้งได้ตั้งข้อสังเกตและข้อเสนอแนะ เพื่อให้เกิดประโยชน์แก่บริษัท

• ระบบการควบคุมภายใน คณะกรรมการเป็นผู้พิจารณาแผนการตรวจสอบประจำปี

ของแผนกตรวจสอบภายใน พร้อมให้ข้อเสนอแนะเพื่อให้มีการปฏิบัติงานได้อย่างมี

ประสิทธิภาพ แผนกตรวจสอบได้รายงานโดยตรงต่อคณะกรรมการตรวจสอบ และมี

การติดตามการดำเนินการแก้ไขตามรายงานของแผนกตรวจสอบภายใน ให้สอดคล้อง

กับสถานการณ์ในประเด็นที่เป็นสาระสำคัญ เพื่อให้หน่วยงานต่าง ๆ ของบริษัทฯ มี

ระบบการควบคุมภายในที่ดี

• สอบทานให้บริษัทฯ ปฏิบัติตามกฎหมายว่าด้วยคณะกรรมการกำกับหลักทรัพย์และ

ตลาดหลักทรัพย์ และกฎหมายอื่น ๆ ที่เกี่ยวข้องกับการดำเนินธุรกิจของบริษัทฯ

• ได้ประชุมกับผู้สอบบัญชีของบริษัทฯ อย่างน้อยปีละหนึ่งครั้ง

• สอบทานการเปิดเผยรายการที่เกี่ยวโยงกัน และรายการที่อาจมีข้อขัดแย้งทาง

ผลประโยชน์กับบริษัทฯ ซึ่งบริษัทฯ ได้ถือปฏิบัติตามนโยบายการกำกับดูแลกิจการ

ที่ดี

• การกำกับดูแลกิจการที่ดี บริษัทฯ ให้ความสำคัญในการบริหารตามหลักการของการ

กำกับดูแลกิจการที่ดี เพื่อให้มีความโปร่งใส และมีจริยธรรมให้เกิดความเชื่อมั่นแก่

ผู้ถือหุ้น ผู้ลงทุน และผู้เกี่ยวข้องทุกฝ่าย

• คณะกรรมการได้ให้ความสำคัญกับการบริหารความเสี่ยงที่สำคัญ และเสนอแนะวิธี

ป้องกันเพื่อลดความเสี่ยงนั้น

• คณะกรรมการตรวจสอบได้เข้าร่วมประชุมชี้แจงรายงานผลการดำเนินงานของ

คณะกรรมการตรวจสอบ ต่อที่ประชุมใหญ่สามัญผู้ถือหุ้น

คณะกรรมการตรวจสอบพิจารณาแล้วมีความเห็นว่า บริษัทฯ มีนโยบายการกำกับดูแล

กิจการที่ดี มีผลให้ระบบการควบคุมภายในมีประสิทธิภาพเพียงพอ
ไม่พบข้อบกพร่องหรือรายการผิดปกติที่เป็นสาระสำคัญ สำหรับงบการเงินรอบบัญชีสิ้นสุดวันที่ 31
ธันวาคม 2548 ได้จัดทำขึ้นตามหลักการบัญชีที่รับรองทั่วไป
การเปิดเผยข้อมูลในรายงานทางการเงินมีความถูกต้อง ครบถ้วน เชื่อถือได้
คณะกรรมการตรวจสอบได้ปฏิบัติงานที่ได้รับมอบหมายอย่างรอบคอบ เต็มกำลังสติปัญญา
ด้วยความรู้ความสามารถ และความอิสระ เพื่อประโยชน์ต่อผู้ถือหุ้นของบริษัทฯ และผู้มีส่วนได้เสียอื่น
ๆ อย่างเหมาะสมแล้ว

(ดร. เชิดเกียรติ เชี่ยวธีรกุล)

ประธานคณะกรรมการตรวจสอบ

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทฯ ให้ความสำคัญต่อความรับผิดชอบดูแลกิจการของบริษัทฯ
ให้เป็นไปตามนโยบายการกำกับดูแลกิจการที่ดี การกำกับดูแลงบการเงิน
และรายงานทางการเงินที่ปรากฏในรายงานประจำปี มีข้อมูลที่ถูกต้อง ครบถ้วน
ให้มีการเปิดเผยข้อมูลที่สำคัญอย่างเพียงพอ งบการเงินจัดทำขึ้นตามมาตรฐานการบัญชีที่รับรองทั่วไป
โดยใช้นโยบายบัญชีที่เหมาะสม และถือปฏิบัติอย่างสม่ำเสมอ และใช้ดุลยพินิจอย่างระมัดระวัง
รวมถึงการจัดให้มีระบบการควบคุมภายในที่มีประสิทธิภาพ
เพื่อให้มีความเชื่อมั่นต่อความเชื่อถือของงบการเงิน ดูแลรักษาทรัพย์สินของบริษัทฯ
มีระบบการป้องกันที่ดี ไม่ให้มีรายการทุจริต หรือมีการดำเนินการที่ผิดปกติ รายการที่เกี่ยวโยงกัน
ซึ่งอาจทำให้เกิดความขัดแย้งทางผลประโยชน์ เป็นรายการจริงทางการค้า
อันเป็นธุรกิจปกติทั่วไปอย่างสมเหตุผล และเป็นประโยชน์สูงสุด
รวมทั้งได้มีการปฏิบัติตามกฎหมายและกฎเกณฑ์ที่เกี่ยวข้อง
ซึ่งคณะกรรมการตรวจสอบได้รายงานผลการปฏิบัติงานต่อคณะกรรมการบริษัทฯ แล้ว
โดยความเห็นของคณะกรรมการตรวจสอบได้แสดงไว้ในรายงานประจำปี

คณะกรรมการบริษัทฯ มีความเห็นว่าระบบการควบคุมภายในของบริษัทฯ
โดยรวมอยู่ในระดับที่น่าพอใจ งบการเงินของบริษัทฯ และบริษัทย่อย ณ วันที่ 31 ธันวาคม 2548
ซึ่งผู้สอบบัญชีของบริษัทฯ ได้ตรวจสอบแล้วมีความเชื่อถือได้
งบการเงินแสดงฐานะการเงินและผลการดำเนินงาน โดยถูกต้องตามที่ควรในสาระสำคัญ
ตามหลักการบัญชีที่รับรองทั่วไป

(นายสืบตระกูล สุนทรธรรม) (นายวิชญา จาติกวณิช)

ประธานกรรมการ กรรมการและกรรมการผู้จัดการ